C 323/92
EL
Επίσημη Εφημερίδα της Ευρωπαϊκής Ένωσης
26.8.2022
4.5.
Οι έμποροι ναρκωτικών είναι εξαιρετικά καινοτόμοι και, συνεπώς, εφευρίσκουν συνεχώς νέες ουσίες.
Η ταυτοποίηση, ο εντοπισμός, η περιγραφή και η πρόληψη της εμφάνισης, της διάδοσης και της χρήσης των ουσιών αυτών αποτελεί ένα ακόμη στοιχείο της εντολής του EUDA.
Η πολλαπλή χρήση ουσιών είναι επίσης ευρύτατα διαδεδομένη στην ΕΕ σήμερα και έχει επιβλαβείς επιπτώσεις στη δημόσια υγεία.
Ο νέος EUDA θα πρέπει να αντιμετωπίσει όλες τις άλλες μορφές εξάρτησης από ουσίες, όταν οι ουσίες αυτές λαμβάνονται μαζί με παράνομα ναρκωτικά.
4.6.
Η χρήση ναρκωτικών και παράνομων ουσιών πλήττει όλα τα άτομα, διότι ενέχει τον κίνδυνο εξάρτησης, η οποία μπορεί να καταστρέψει όχι μόνο την υγεία ενός ατόμου, αλλά και ολόκληρη τη ζωή του, παγιδεύοντάς το σε έναν φαύλο κύκλο με επίκεντρο τα ναρκωτικά, που δεν αφήνει περιθώρια για κοινωνική ζωή, οικογένεια, εκπαίδευση, εργασία ή οτιδήποτε άλλο.
Ο κίνδυνος εξάρτησης είναι υψηλότερος όσο νεότερο, λιγότερο έμπειρο και λιγότερο μορφωμένο είναι ένα άτομο, καθώς και για όσους είναι οικονομικά ανενεργοί και άνεργοι.
4.7.
Για να αποτραπούν τα άτομα που είναι εθισμένα στη χρήση ναρκωτικών ουσιών από το να προσομοιώνουν συμπτώματα ψυχικών ασθενειών, η εκδήλωση των οποίων συνιστά ένδειξη για τη χορήγηση θεραπείας με φάρμακα (ναρκωτικά), θα πρέπει να καθιερωθεί στενότερη παρακολούθηση του διαδικτύου.
Επί του παρόντος, με βάση τις πληροφορίες που διατίθενται στο διαδίκτυο, είναι δυνατή η συνταγογράφηση φαρμάκων που χρησιμοποιούνται για τη θεραπεία ορισμένων ασθενειών, όπως η διαταραχή ελλειμματικής προσοχής και υπερκινητικότητας (ΔΕΠΥ) και η κατάθλιψη.
Η νομιμότητα της χορήγησής τους βασίζεται μόνο στη συνέντευξη και τις σχετικές ψυχολογικές δοκιμασίες του ασθενούς, για τις οποίες οποιοσδήποτε μπορεί εύκολα να προετοιμαστεί χρησιμοποιώντας δημόσια διαθέσιμες πληροφορίες.
4.8.
Ως εκ τούτου, λόγω του αυξανόμενου αριθμού ατόμων που κάνουν χρήση φαρμάκων τα οποία περιέχουν εθιστικές ουσίες, κρίνεται δικαιολογημένη η εισαγωγή των αρμοδιοτήτων του EUDA στο πεδίο των ευρύτερων δραστηριοτήτων που σχετίζονται με τη δημόσια χρηματοδότηση αυτού του τύπου φαρμάκων.
Η δημόσια χρηματοδότηση ναρκωτικών φαρμάκων, σε μια χρονική στιγμή κατά την οποία οποιοσδήποτε μπορεί να λάβει καθοδήγηση από τα μέσα κοινωνικής δικτύωσης σχετικά με τον τρόπο διεξαγωγής ψυχολογικών τεστ για να επιτύχει τη χορήγηση αυτού του είδους φαρμάκων, χωρίς πρόσθετα μέτρα επιτήρησης, θα οδηγήσει στην κατάχρηση φαρμάκων (ναρκωτικά) που καλύπτονται από τα ασφαλιστικά ταμεία, καθώς η τιμή τους θα ήταν πιο προσιτή απ’ ό,τι εάν αγοράζονταν από διακινητή ναρκωτικών.
5.
Ειδικές παρατηρήσεις 5.1.
Η ΕΟΚΕ συμφωνεί με το πόρισμα (11), το οποίο επιβεβαιώνεται από τις τακτικές επαφές με το Ευρωπαϊκό Κέντρο Παρακολούθησης Ναρκωτικών και Τοξικομανίας και τους συναρμοδίους, ότι οι διατάξεις για την τρέχουσα εντολή του κέντρου είναι όλο και πιο αποκομμένες από την πολυπλοκότητα του φαινομένου των ναρκωτικών.
Ο ιδρυτικός κανονισμός δεν αποτυπώνει τη σημερινή πραγματικότητα του φαινομένου των ναρκωτικών και δεν συμβαδίζει με τα καθήκοντα που πρέπει να έχει ο EUDA, έτσι ώστε να ανταποκρίνεται στα ζητούμενα του φαινομένου των ναρκωτικών και στα αιτήματα των κύριων συναρμοδίων.
5.2.
Αναθεώρηση της εντολής του EUDA 5.2.1.
Σύμφωνα με την προηγούμενη γνωμοδότησή της, η ΕΟΚΕ στηρίζει την προσπάθεια καταπολέμησης της παράνομης διάδοσης και χρήσης παράνομων ναρκωτικών και είναι έτοιμη να υποστηρίξει κάθε εκστρατεία και δράση πρόληψης με αυτό τον σκοπό.
Διαπιστώνει ότι, δυστυχώς, οι προηγούμενες εισηγήσεις της για τη διασφάλιση της ενεργού συμμετοχής των συναρμόδιων οργανώσεων της κοινωνίας των πολιτών στο έργο του EUDA δεν έχουν αποτυπωθεί στην πρόταση.
5.2.2.
Η ΕΟΚΕ τονίζει την ανάγκη επέκτασης της εντολής του EUDA, με την εξασφάλιση πιο σύγχρονων και μακρόπνοων προοπτικών και μέσων, και συμφωνεί και με τους επτά νέους τομείς πρόσθετων αρμοδιοτήτων.
Εκφράζει τη λύπη της για το γεγονός ότι η παροχή πληροφοριών, οι εκστρατείες ευαισθητοποίησης, οι δράσεις για τη συμβολή στην απεξάρτηση και τα μέτρα πρόληψης δεν διατυπώθηκαν με μεγαλύτερη σαφήνεια, καθώς και επειδή η συμμετοχή των οργανώσεων της κοινωνίας των πολιτών, με την προστιθέμενη αξία τους και τις συνέργειες που δημιουργούν, δεν περιλαμβάνεται στην πρόταση.
5.2.3.
Οι συντρέχουσες αρμοδιότητες του EUDA και του Ευρωπαϊκού Οργανισμού Φαρμάκων στα της συνταγογράφησης φαρμάκων θα πρέπει επίσης να επεκταθούν όσον αφορά τον σχεδιασμό της επιμόρφωσης των ιατρών που συνταγογραφούν κατηγορίες φαρμάκων τα οποία κατατάσσονται στα παράνομα ναρκωτικά σύμφωνα με το Δίκαιο της ΕΕ.
5.2.4.
(11)
Η ΕΟΚΕ προτείνει την προσθήκη ορισμένων στοιχείων σε καθέναν από τους επτά ειδικούς στόχους, ως εξής:
Αξιολόγηση της Ευρωπαϊκής Επιτροπής 2018/2019 σύμφωνα με την εκτίμηση επιπτώσεων SWD της Ευρωπαϊκής Επιτροπής.